google/wiki40b huggingface dataset:
Sivert A. Farstad

Sjømilitær karriere

Farstad gikk ut av gymnaset i 1951. Han fullførte i 1955 Sjøkrigsskolen og tok i 1968 Sjøforsvarets Stabsskole. 
Tjenesten i Sjøforsvaret startet på undervannsbåter og jagere. Fra 1961 til 1965 var han skipssjef på undervannsbåt. Deretter var han ved Sjøforsvarskommando Nord-Norge fra 1965 til 1967 etterfulgt av tjeneste ved hovedkvarteret for Supreme Allied Commander Atlantic (SACLANT) i Norfolk i Virginia i USA. Ved hjemkomst til Norge ble Farstad utnevnt til sjef for 1. undervannsbåtskavdron ved Haakonsvern i Bergen, en stilling han hadde fra 1972 til 1974. Deretter var han til 1977 i Kiel i Tyskland under utviklingen av nye undervannsbåter i Ula-klassen. Farstad gikk i 1978 ved Forsvarets høgskole. Farstad var fra 1978 til 1981 undervannsbåtinspektør, fra 1981 til 1983 stabssjef for Forsvarskommando Nord-Norge og fra 1983 sjef for Operasjonsstaben i Forsvarets Overkommando. Han ble forfremmet til kommandør II i 1978, kommandør I i 1981 og kontreadmiral i 1983. I 1987 ble han stasjonert ved NATO i Brussel. Han ble pensjonert fra Forsvaret i 1990.

Hoffsjef

Etter en periode hos firmaet Bertel O. Steen, ble Farstad i 1993 utnevnt til hoffsjef ved Det kongelige hoff i Oslo. Han var hoffets leder til 1996, da han ble gitt avskjed i nåde.

Utmerkelser

Farstad var kommandør med stjerne av St. Olavs Orden og kommandør av Den Kongelige Norske Fortjenstorden.
Pampeloponnisiako stadion

Liv etter OL

Etter OL er stadionet blitt brukt som hjemmebane til fotballklubben Panachaiki FC.
Alv Thorgardsson

Alv Thorgardsson (født ca. 1400 død 1478) norsk riksråd og biskop. 
Alv var trolig født i Tønsberg, og ble utdannet i Rostock og var fra senest 1442 prost i Apostelkirken i Bergen. Fra 1463 til sin død var han biskop i Stavanger. 
I sin tid i Bergen var han medlem av Riksrådet og en medhjelper for Olav Nilsson i oppgjøret med hanseatene. I den urolige tiden etter Christoffer av Bayerns død 1448 hørte Alv til «danskepartiet» og sluttet seg nært til Christian I
Bhavnagar (distrikt)

Demografi

Ved folketellingen i 2011 var det 2 877 961 innbyggere i distriktet, mot 2 469 630 i 2001. Den urbane befolkningen utgjør 41,01 % av befolkningen.
Barn i alderen 0 til 6 år utgjorde 12,84 % i 2011 mot 16,27 % i 2001. Antallet jenter i den alderen per tusen gutter er 885 i 2011 mot 881 i 2001.
Kirkevalget i Norge 2019

Kirkevalget i Norge 2019 er et kirkevalg til bispedømmeråd/kirkemøtet og menighetsråd i Den norske kirke som avholdes 8. og 9. september 2019. Kirkerådet har fått inn søknader fra 2 uavhengige valglister, som begge har samlet inn over 300 underskrifter. Dette var kravet, som gjør dem berettiget som nominerings grupper. Det er den liberale lista "Åpen Folkekirke" og en ny konservativ liste. Den nye lista bærer navnet "Bønnelista".
I tillegg til disse vil også kirkens interne systemer oppnevne "Nominasjonslista", den tradisjonelle lista av kandidater nedsatt av bispedømmenes nominasjonskomiteer, sammensatt med kandidater med ulike syn.
Fristen for å levere inn listeforslag var 30. april 2019. Ved fristens utløp hadde Nominasjonslista og Åpen Folkekirke levert inn lister i alle 11 bispedømmer. Bønnelista hadde levert inn lister i 8 bispedømmer. I Møre bispedømme ble det sendt inn klager på prosessen på godkjenning av listene og klagen fra Bønnelista ble innvilget av Kirkerådet, som dermed fikk lever inn liste på overtid og endte opp med lister i 9 bispedømmer. Bønnelista stiller ikke liste i Sør Hålogaland og Oslo bispedømme.

Nytt i 2019

Nytt ved dette valget er at Kirkerådet stiller økonomiske midler til rådighet for alle nominerings grupper.Nytt er også at det denne gangen kun er direkte valg. Ved foregående valg har noen bispedømmer latt sine menighetsråd stemme frem 3 av 7 kandidater til sine bispedømmeråd.
Ved kirkevalget i 2015 var likekjønnet vigsel en viktig teologisk sak der skillet mellom teologisk liberale og konservative kandidater ble klart. Ved valget i 2019 er dette skillet enda tydeligere, ved at Åpen folkekirke står for vigsel av homofile og lesbiske, mens Bønnelista er et tydelig konservativt alternativ. Tidligere har kandidater måtte redegjøre for sitt syn i disse sakene på Nominasjonslisten. Dette året har de kun fått et generelt spørsmål, om hvorfor de stiller til valg.  Kandidatene på Nominasjonslisten er derfor ikke bundet til et klart standpunkt, men kan stemme som de vil fra sak til sak i Kirkemøtet.
Kandidatene på alle 3 lister blir presentert med CV og bilde på Den norske kirke sin offisielle nettside , mens utfyllende presentasjon av kandidatene blir presentert på de enkelte listenes egne hjemmesider.

Valgordning

Menighetsråd velges ved preferansevalg eller listevalg der det finnes flere lister, mens bispedømmeråd velges utelukkende ved bruk av listevalg. 
Nomineringsgruppene skaffet innen 30. april 2019 minimum 7 kandidater til å fylle listene i de enkelte bispedømmene. Maksimum 18 kandidater pr. liste. Et nytt krav var også at minst 20% av kandidatene på en lista skal være under 30 år. 
Åpen folkekirke og Bønnelista er organisasjoner som ligner kirkepolitiske partier, mens Nominasjonsliskomiteens liste, som består av kandidater nominert av ungdomsrådene og lokalmenighetene i hvert bispedømme, har ikke et partiprogram eller medlemmer. Demokrati kan baseres på partier, eller på at tillitsvalgte er direkte ansvarlig overfor velgerne, og valgordningen, som forutsetter partier, vil sannsynligvis bli gjenstand for debatt etter valget.
Conflict: Global Storm

Handling

Spillet starter med at Red Team blir fanget etter å ha hoppet i fallskjerm inn i den colombianske jungelen, og blir ført til en by under kontroll av en lokal milits. Connors rømmer og frigir resten av Red Team, som fortsetter deres oppdrag som går ut på å ødelegge militsens narkotikaplantasje. Etter å ha fullført oppdraget, beveger Red Team seg mot allierte helikopters landingssted, og Foley blir igjen for å forsvare de andre medlemmene mens de løper mot helikopteret. Foley klarer seg ikke til helikopteret, og blir fanget av militsen.
Laget får en erstatter, Carrie Sherman, og blir sendt til Nord-Korea for å forsvare en amerikansk senator på hans diplomatiske oppdrag der. Så blir de sendt til Ukraina til et plantevernanlegg hvor terrorister produserer den livsfarlige gassen Sarin, og senere til Tsjetsjenia for å fange Tsjetsjenske terrorister som besitter denne gassen og hjelpe Orlov, en russisk agent, med å frakte tankene med gassen til Russland. Etter dette fraktes laget til en terrorbase i Egypt for å deaktivere anti-luftskyts, og de finner også ut identiteten på personen som avslørte dem og fikk dem fanget før og under det første oppdraget i Colombia. Red Team sendes til Filippinene for å fange Strachen, personen som avslørte dem. Ved hjelp av Mick Connors' bror, Alan, setter de opp base ved et hotell og venter på at Strachen skal ankomme, men oppdraget slår feil da laget blir angrepet av terrorister før de får tak i Strachen, og han klarer å flykte. Strachen blir til slutt oppdaget, og oppdraget går til en avsidesliggende luksusvilla hvor han har fire gisler og en hær av leiemordere liggende på vent. Etter å ha drept leiemorderne, blir Strachen endelig fakket og avslører at Mandel, en annen terrorist, befinner seg i Kashmir og planlegger noe stort.
Det siste oppdraget tar plass i Kashmir-fjellene, hvor Mandel riktignok befinner seg, og han har planer om å skyte ut en atomrakett mot Pakistan for å forårsake en krig mellom dem og India. Red Team desarmerer atomraketten, og Mandel forsøker å flykte i et helikopter, men blir drept da Red Team skyter det ned. Spillet avsluttes med at laget blir enige om å reise til Colombia i et forsøk på å finne Foley.

Spillbarhet

«Conflict: Global Storm» er et tredjepersonsskytespill, og kontrolleren er helt lik kontrolleren i vanlige førstepersonsskytespill. Spilleren kan styre én karakter av gangen, men kan gi enkle kommandoer til de lagkameratene. Dette er for å gi spillet et taktisk aspekt. Det er på flere punkter i spillet mulig å dele laget opp i to-og-to og angripe en posisjon fra flere vinkler samtidig. Man kan til enhver tid bytte mellom å styre de fire lagmedlemmene.
Rothschildia jacobaeae

Utseende

En stor (vingespenn 80-100 millimeter) påfuglspinner med svært store vinger sammenlignet med kroppen. Vingene er brune til brunrøde, gjerne med rødlige felter. Midt i hver vinge er det en stor, kantete, sølvfarget flekk, utenfor dette et lyst tverrbånd. Feltet utenfor dette er gjerne mer eller mindre rosa, ytterkanten ofte grønnlig.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever i Argentina.
Slumber With the Lions

Slumber With the Lions er et musikkalbum med Sons of Angels.
Albumet ble utgitt i desember 2001, og er bandets andre og siste studioalbum.
Ådalsveien

Ådalsveien en to-felts veistrekning langs E16 gjennom Ringerike kommune i Buskerud. Veistrekningen er hovedferdselsåre gjennom Ådal (som før 1964 var en selvstendig herredskommune), og begynner ved veikrysset (det såkalte «gummikrysset») mot Hvalsmoveien (E16 til Jevnaker) og Hønengata i Hønefoss og videre nordover, for en stor del langs Ådalselva og Sperillen, til fylkesgrensen mellom Buskerud og Oppland et stykke nord for Nes i Ådal.
Langs Ådalsveien ligger tettstedene Hallingby og Nes, og ved Nymoen er det avkjøring til tettstedet Hen. Vest for Hallingby reiser Ådalsfjellene seg, ei fjellrekke som skiller Ådal fra Strømsoddbyda i Soknedalen i vest. Ved Ringmoen og avkjøringen til Viker kirke i Vestre Ådal ligger sørende av innsjøen Sperillen, som strekker seg videre nordover til Nes, der både Begna og Urula tømmer seg. Fra Nes er det avkjøring til Hedalen.
Hylorus

Utseende

En middelsstor, avlang, svart trebukk med grønnlig metallglans. Antennene er en del lengre enn kroppen og ganske kraftige, det sjette leddet har en påfallende krok i spissen, leddene ytterfor dette er mye tynnere enn de indre leddene. Pronotum er rundet, dekkvingene litt avsmalnende bakover. Beina er ganske lange.

Levevis

Larvene lever i død ved, mest av løvtrær.

Utbredelse

Arten lever i det sørøstlige Brasil.
Cedar Mills (Ohio)

Historie

Et postkontor ble opprettet i Cedar Mills i 1868, og var i drift til 1909. Samfunnet hadde en jernverk i Cedar Run, og det er her navnet kommer fra.
Biosignatur

En biosignatur er enhver substans – som et grunnstoff, isotop, molekyl eller fenomen – som gir vitenskapelig bevis for tidligere eller nåværende livsformer. Målbare attributter for liv inkluderer de komplekse fysiske og kjemiske strukturene og også utnyttelsen av fri energi og produksjon av biomasse og avfall. På grunn av de spesielle egenskapene kan biosignatur tolkes som å ha blitt produsert av levende organismer; det er imidlertid viktig at de ikke anses som definitive fordi man ikke på noen måte kan vite på forhånd hvilke som er universelle for liv og hvilke som er unike til de særegne forhold på jorden.
Erlend Eide

Karriere

Han er utdannet klassisk klarinettist fra Heimdal videregående skole, Griegakademiet og Institutt for musikk (NTNU). 
Han var en av grunnleggerne av folkemusikkgruppa Yggdrasil i 1993.
I årenes løp har han vært innom mange bandkonstellasjoner innen folkemusikk og jazz. 
Som frilans musiker har han jobbet mye for bl.a. Forsvarets musikk og Trøndelag teater. 
Han grunnla Brekstad musikkfestival, senere Brekstad kulturfestival i 2002. Han har også vært aktiv som lokalpolitiker i Ørland.
Tannmåler

Utseende

En middelsstor (vingespenn 32 – 40 mm), ganske kraftig, grå måler med flikete vinger. Antennene er ganske lange, nær 2/3 så lange som forvingen, kraftige og ikke påfallende fjærformede. Forvingen har to mer eller mindre tydelige, mørke tverrstriper, det ytterste er tofarget, mørkt og lyst. Den ytterste stripen er temmelig rett, den innerste krum. Vingenes grunnfarge er nokså variabel og hos mørke individer er det vanskelig å se tverrstripene. Forvingen har også en oval, mørk flekk rundt midten. Bakvingen har en mørk tverrstripe, også denne med en oval, mørk flekk. Larven er spraglete, grå eller grønnlig, med spredte, korte hår.

Levevis

Denne vanlige arten lever i skog, heier og også i hager og parker. Larven kan finnes på mange ulike løvtrær og busker. De voksne målerne flyr om natten i mai – juni, og kommer gjerne til lys.

Utbredelse

Tannmåleren finnes i Nord- og Mellom-Europa. I Norge er den vanlig nord til det sørlige Nordland.
Jellingebægeret

Beskrivelse

Jellingebegeret er 4,3 cm høyt. Det består av to deler; en kopp og en stett med profil, som er støpt hver for seg og herefter samlet. Koppen er en kjeglestubb som for oven er omkring 5 cm, og for neden 3,5 cm. Den består av nesten rent sølv og veier 120,56 g. Innersiden av koppen er forgylt, mens yttersiden er dekorert med figurer utført med niello og forgyllning. Den særlige ornamentikk på begeret ses også på Jellingstenene og kalles jellingstil.
Hvit (film)

Handling

Den unge polakken Karol blir skilt fra sin kone i Paris etter en nedverdigende rettssak og opplever deretter tilværelsen som meningsløs. Han har verken jobb eller bopel og havner dermed på bunnen av samfunnet. Gjennom et tilfeldig møte med en landsmann får han sjansen til reise tilbake til Polen. Forutsetningen er at han må ta livet av noen som selv ønsker å dø. Han møter et Polen i forandring og mulighetene er store for å slå seg opp finansielt, noe han utnytter til fulle. Karol blir etterhvert ganske rik, men har ikke glemt hatet han føler overfor sin ekskone.

Anmelderne

Filmen ble godt mottatt av anmelderne, noe som gjenspeiles i at den har fått så mye som 89 % på Rotten Tomatoes. Roger Ebert gav den 3,5 av 4 stjerner. 
Den ble også godt mottatt av de norske anmelderne. Blant annet så gav både VG, Aftenposten og Dagbladet den terningkast fem, mens Dagsavisen gav den fire.

Priser

Den vant Sølvbjørnen for beste regi (Krzysztof Kieślowski) under Filmfestivalen i Berlin.
Verneområder i Finnmark

Verneområder i Finnmark er ei liste over naturverneområder, vernetype, vernedato og verneomfang (målt i dekar) som finnes i Finnmark fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
NTNUs filmpris

NTNUs filmpris (frem til 2017 kalt NTNU Filmpris) er en pris som deles ut årlig under filmfestivalen Kosmorama i Trondheim. Prisen er ledd i NTNUs satsing på samarbeid med kulturinstitusjoner i Trondheim og Trøndelag. Samarbeidet med Kosmorama består i seminarer, debatter, filmvisninger og etableringen av NTNUs filmpris. Prisen er på 20 000 NOK, samt et diplom.
NTNUs filmpris «tildeles aktører som jobber for å fremme trøndersk filmproduksjon og som ved hjelp av egne aktiviteter synliggjør og utvikler det filmfaglige miljøet i Trondheim og Trøndelag». Den ble første gang utdelt i 2016, og gikk da til filmregissør Håvard Bustnes.
Koo Ja-cheol

Landslaget

Han vant en olympisk bronsemedalje i fotball under OL-2012 i London. Han var kaptein på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0. Koo scoret 2-0 målet i bronsefinalen.
Han ble tatt ut i Sør-Koreas tropp til VM i fotball 2018 i Russland.
Plettbåndfly

Utseende

Et middelsstort (vingespenn 35 – 45 mm), ganske kraftig nattfly, brunt med gule bakvinger. Som andre båndfly legger den vingene tett sammen over ryggen når den hviler og virker ganske smal. Den ligner mest på variabelt båndfly (Noctua comes), men skiller seg fra denne på at den har en svart flekk nær vingespissen. Kroppen og forvingen er gulbrun eller rødbrun. Forvingen har mørke, lyskantede nyre- og ringmerker og en liten, svart flekk nær vingespissen, ellers vanligvis uten tydelige tegninger. Bakvingen er gul med et bredt, svart tverrbånd langs yterkanten. Litt foran midten er det en nokså stor, kommaformet, svart flekk.

Levevis

Larvene lever på ulike gras og urter. De voksne sommerfuglene flyr om natten i juli – september.

Utbredelse

Den er utbredt i Nord-Afrika og i hele Europa, og i Asia østover til Irak og Turkmenistan. Den er også rapportert fra Afghanistan og det nordlige India, men dette er mer usikkert. I Norge er den funnet spredt nord til Hordaland.
Strømsø/Danvik

Strømsø/Danvik er en administrativ bydel i Drammen. Bydelen består hovedsakelig av bydelsområdene Strømsø og Danvik og har 8 455 innbyggere per 1. januar 2011.
Tysvær kino

Tysvær kino startet drifta i 1993, og er lokalisert i Tysværtunet kulturhus i Aksdal i Tysvær kommune. «Storsalen» er en kombinert arrangements- og kinosal med 360 seter.
I 2005 stod kinosal 2, «Litlesalen», ferdig med 74 seter. Også denne salen brukes til kurs og konferanser. November 2010 ble Tysvær kino digitalisert, og det ble montert nytt lydanlegg i storsalen, mens lydanlegget i Litlesalen ble oppdatert. Det er også installert Dolby 3 D i Litlesalen. 
Besøket lå mellom 8-10 000 i årene 1993 til 2010. I 2016 passerte besøket 30 000 og Tysvær kino satte besøksrekord for 8. året på rad. I 2015 blei Tysvær kino også kåret til beste skolekino av Film &  Kino. 
Tysvær kino er også arrangør av «Tysvær Skrekkfest», som starta i 2012, i 2015 var det 925 besøkende over 2 dager på 21 filmer. Festivalen er et samarbeid mellom Tysvær kino, Haugesund Filmklubb og Ramaskrik Oppdal. Dette er ein av 2 skrekkfilmfestivaler i Norge.
Armée de l'air

Tidligere

Et tidligere hovedfly, som var svært populært på verdensbasis var Dassault Mirage III også det levert av Dassault Aviation.

Personell

51 000 menn og kvinner (2010)

Atomvåpenprogram

Frankrikes landbaserte atomrakettprogram, opprinnelig Force de Frappe, har alltid vært basert på modifiserte multirolle jagerfly. Man bruker uttrykket ASMP (Air-Sol Moyenne Portee) som står for mellomdistanse luft-til-bakke rakett, altså at en atomrakett blir skutt ut fra et fly. Opprinnelig brukte man Mirage IV til dette formålet, men dette senere ble byttet ut med en variant av Mirage 2000 kalt Dassault Mirage 2000N. I den nære fremtid vil også Rafale kunne bære atomraketter.
Vidar Letho

Komiker

Våren 2000 debuterte Letho som komiker i revyen Morgendagens lærere ved Høgskolen i Bergen. Siden gikk han i lære som stand up komiker hos Reis Deg Komikerklubb. Han fortsatte med standup i klubbsammenheng i Oslo, og var med å opprette en egen standup-klubb i Grenland. I september 2006 satt han opp sitt eget show, Akkurat passe, i Ibsenhuset i Skien, som høstet meget gode kritikker i avisene. Han tok med showet på turné på sørøstlandet sommeren 2007 og i de fire nordligste fylkene sommeren 2008. Han har siden vært å se på klubbscenen på Latter sammen med en rekke andre kjente og mindre kjente komikere.
Med sine 128 centimeter, markedsfører han seg som «Nordens minste standupkomiker».

Spaltist

Fra 9. januar 2008 til 6. januar 2011 var Letho spaltist i avisa Varden med onsdagskronikken Lethos lille lørdag. Denne spalten hadde som formål å komme med et satirisk skråblikk på Vardens siste nyhetssaker.
Tadeusz Kościuszkos allé

Tadeusz Kościuszkos allé (polsk Aleja Tadeusza Kościuszki) er en gate i Łódź. Den er om lag 1,3 kilometer lang og går fra Radwańska-gaten til Zielona-gaten, hvor den går over i Zachodnia-gaten. Den ble tidligere kalt for Spacerowa-gaten (Ulica Spacerowa). 
Alléen er byens andre representative gate etter Piotrkowska-gaten, som den går parallelt med. Langs gaten ligger vakre palasser og villaer fra tiden da Łódź var en fabrikantby.

Historie

Gaten ble anlagt i 1865, og var til å begynne med den viktigste kommunikasjonsknuten i det gamle Łódź. Med tiden ble den omgjort til en representativ allé med benker og busker. Mens Piotrkowska-gaten hovedsakelig var en handelsgate, ble alleen brukt som spasergate. 
Den 15. oktober 1917, 100 år etter nasjonalhelten Tadeusz Kościuszkos død, ble gatenavnet forandret til dagens «Tadeusz Kościuszkos allé». Under andre verdenskrig forandret tyskerne navnet til Reigergasse. 
Etter krigen ble den grønne spasergaten omdannet til en trasé med to fliser, mens Piotrkowska-gaten overtok rollen som byens gågate.

Bygninger

Blant flere interessante bygninger ved gaten kan nevnes Zygmunt Dejczmans mursteinshus, Jakub Hertz’ palass, Wilhelm Lurkens’ villa, Telefonsentralen PASTs bygning, PBKs sete i Łódź, PKO BPs sete i Łódź, Mieczysław Pinkus’ mursteinshus, Setet til Polens nasjonalbank i Łódź og Nissen Rosenblums mursteinshus. Frem til andre verdenskrig lå også byens største synagoge ved gaten (Den store synagoge). Den ble imidlertid brent ned av tyskerne i 1939.
Kassedireksjonen

Kassedireksjonen i Norge ble opprettet ved reskript av 3. oktober 1807, foreløpig nedlagt ved reskript av 22. februar 1811 og gjenopprettet ved stattholderreskript 17. oktober 1813 og endelig nedlagt ved regentreskriptet av 18. mars 1814. Den besto av to medlemmer.
Den norske kassedireksjonen overtok forretninger fra den felles kassedireksjonen i København, og skulle utferdige alle inntekts- og utgiftsordrer på den norske Zahlkasse i Kristiania og på stiftamtstuene i Bergen og Trondheim.
Velgeren

Velgeren var en avis som kom ut på Gjøvik fra 1904 til 1984. Fra starten ble navnet skrevet Vælgeren. Avisa kom ut mandag, onsdag og fredag, som ettermiddagsavis. Den første redaktør var Per Dahl, og som disponent valgtes dr. Hans Volckmar (1862–1915) som forlot avisen i 1907.
Avisa var et organ for Arbeiderdemokratene og Castbergianerne. Arbeiderdemokratene hadde skikkelig vind i seilene i Johan Castberg og Alf Mjøens tid, og avisa holdt en høy profil. Velgeren omtalte seg som "Det eneste organ for distriktets virkelige demokrati". Fra 1909 til 1925 sto Ivar Tveit som bladets utgiver. I mai 1925 gikk Velgeren konkurs. Avisa var snart på beina igjen, og holdt det gående helt til 13. mai 1942 da redaktør Alf Rønning ble arrestert og satt på Grini. Avisa kom i gang igjen den 25. juni 1945. Da var Rønning igjen på plass som redaktør.
Velgeren innledet et teknisk samarbeid med Samhold i 1950. De to avisene ble slått sammen til Samhold/Velgeren i 1965. Da avisen erklærte seg som en politisk uavhengig borgelig avis i 1984, ble navnet endret til Samhold, og Velgeren var dermed pressehistorie.
Gran Turismo

Gran Turismo er en videospillserie for PlayStation. Det er et bilspill som det er hovedsakelig om å gjøre å komme først i mål. Det første Gran Turismo for PlayStation ble lansert for alle land 12. mai 1997, mange etterfølgere er kommet.
Verdens aller sprøeste bilrace

Handling

Etter at han tapte det første bilracet beordres sheik Abdul Ben Falafel (Jamie Farr) av sin far til å reise tilbake til USA for å vinne et nytt løp for å «hevde navnet Falafel som det raskeste i verden». Når sheik Abdul påpeker at det ikke er noe løp dette året, sier faren at han enkelt og greit skal kjøpe et. En rekke sjåfører dukker opp for å være med i løpet.